
	Iebildums
Lūdzam precizēt Informatīvā ziņojuma sadaļas 2.pielikumā sadaļā "Izsniegto ārzemnieka eID skaits" prognozi 2026.gadam un turpmākajiem gadiem gan Ikgadējo rādītāju sadaļā, gan Kumulatīvo rādītāju sadaļā. Informatīvā ziņojuma saturā nav dots izvērtējums un pamatojums tik straujam eID karšu izsniegšanas pieaugumam.
Ņemot vērā, ka no 2026.gada 1.janvāra līdz 31.augustam izsniegtas 1076 ārzemnieka eID kartes jeb 48,9 % no 2026.gadam plānotajām 2200 ārzemnieka eID kartēm, 2026.gada prognoze būtu aktualizējama atbilstoši faktiskajai izpildei, līdz ar to 2026.gadā netiks sasniegts pielikumā norādītais rādītājs. Tāpat ziņojuma saturā nav iekļauti tūlītēji pasākumi, kas ievērojami ietekmētu ārzemnieka eID karšu izsniegšanas apjomu arī 2027.gadā, tai skaitā ņemot vērā, ka Ministru kabineta sēdes protokollēmumā ir doti uzdevumi ar 6 mēnešu izpildes termiņu un tikai pēc tiem, varētu palielināties  izsniegto ārzemnieka eID karšu skaits un nav pietiekami pamatota tik strauja izsniegšanas prognozes maiņa arī pēc minēto uzdevumu pabeigšanas. Prognozes nepieciešams precizēt, tai skaitā ar ietekmes uz valsts budžetu precīzākai aprēķināšanai.

